  Туспуктэм: Анжелика Тихонова Майя Бывальцева 2022-тӥ арын 10 толэзь ӵоже Удмуртиын 10 сюрс 949 нылпиос вордскизы, соос пӧлын 62 кыктоос но одӥг куиньмоос. Со сярысь элькунысь тазалыкез утёнъя министерстволэн пресс-службаез ивортӥз. Эмчиослэн верамзыя, нылпиос ӵемгес вордско 30-34 аресъем нылкышноослэн. « Берло аръёсы элькунын, быдэс кунын сямен ик, улонысь кошкемъёс вордскемъёс сярысь тросгес пусйисько, озьы ке но, элькунын улӥсьёслэн структураязы пиналъёслэн лыдзы уг воштӥськы » Наталья Ермолаева, Удмуртиысь тазаылкез утёнъя министерствоысь валтӥсь внештатной педиатр 2022-тӥ арын кутсконлы Удмуртиын 0-17 аресъем 335 сюрс 438 пиналъёс но быдэ вуымтэос пусъемын. Со элькунын улӥсьёс пӧлысь 22,6 процентэз. Пинал улӥсьёс пӧлысь 51,3 процентэз – пиос, 48,7 процентэз – нылъёс. Кык куиньмосэз нылписо но быдэв уымтэсо каръёсын уло, куиньмосэз – гурт ёросъёсын. Тодэ вайытом, кыкетӥ нылпи понна анай капитал йылоз Россиын 2023-тӥ арын. Тегъёс: нылпиос вордскемъёс Удмуртия  